page1
Tutki seuraavaksi maailmaa ympärilläsi – polarisaattorin läpi katseltuna. Kaikki näyttää lähes samalta, mutta jos tutkit tarkasti, voit havaita tiettyjä mielenkiintoisia eroavaisuuksia. Kokeile esimerkiksi pyörittää white
polarisaattoria katsoessasi sen läpi sinistä taivasta, puhelimesi näyttöä tai heijastusta lasista tai muusta kiiltävästä pinnasta. Mitä huomaat? Merkitse muistiin joitain havaintojasi ja yritä selittää, mistä havaitsemasi ilmiöt johtuvat.
Valon kiertäminen voi kuulostaa erikoiselta, mutta jos tiedemiehet eivät olisi keksineet keinoa kiertää valon värähtelysuuntaa, puhelimesi, tietokoneesti tai jopa televisiosi saattaisi näyttää vain mustaa ruutua.
Seuraavaksi teet kokeen, jossa pääset itse oikeasti kiertämään valon värähtelysuuntaa. Huomaat, kuinka tällä tavalla voidaan saada aikaan yllättäviä asioita ja kauniita värejä. Lisäksi opit, kuinka valon värähtelysuunnan kiertämistä hyödynnetään näyttöjen valmistamisessa ja esimerkiksi ruoan tai lääkkeiden laadunvalvonnassa.
Mutta ennen kuin aloitat sinun tulee tietää, mitä polarisaatio on ja kuinka polarisaattori toimii. Valoaallot värähtelevät aina tietyssä suunnassa. Tarkemmin katsottuna valoaallot värähtelevät etenemissuuntaan nähden kohtisuorassa tasossa. Useimmat valonlähteet, kuten aurinko ja lähes kaikki lamput, tuottavat valoa, joka värähtelee kaikissa suunnissa. Tätä kutsutaan polarisoitumattomaksi valoksi. Valoa, joka puolestaan värähtelee vain yhdessä suunnassa kutsutaan (lineaarisesti) polarisoituneeksi valoksi.
Polarisaattori on eräänlainen suodatin, joka päästää lävitsensä vain tietyssä suunnassa värähtelevän valon. Valoaallot, jotka värähtelevät kohtisuorassa polarisaattorin asentoon nähden, absorboituvat polarisaattoriin. Vinottain värähtelevä säteily voidaan jakaa vektorikomponentteihin, joista toinen on polarisaattorin suuntainen (pääsee läpi) ja toinen siihen nähden kohtisuora (absorboituu). Lopputuloksena polarisaattorin läpi tulee valoa, joka värähtelee vain yhdessä suunnassa.
Nimi:
Kierretään valoa
Kuinka valoa voi kiertää? Ja miksi kukaan haluaisi tehdä niin?
polarisaatio | valon kiertäminen
Pidä polarisaattoria kädessäsi ja tutki sitä tarkemmin. Miksi se näyttää samalta kuin harmaasuodin? Pystytkö selvittämään, minkä suuntaisesti polarisaattorin läpi tuleva valo värähtelee?
1
2
1/3
Photonics Explorer | WS 05.1 Kierretään valoa